Eelmisel aastal tähistasime Berliini müüri langemise 20. aastapäeva, mis sümboolselt tähistas kommunismi kadumist Euroopast. Järgmisel aastal tähistame 20 aastat Eesti riigi taasiseseisvumisest.  Mida see 20 aastat on tähendanud väliseestlusele? Eesti taasiseseisvumine on pakkunud suuri võimalusi väliseestlaste ühiskonnale areneda. Me oleme saanud külastada  vaba Eesti maad, kaasa lüüa laulupidudel, tantsupidudel, skaudi- ja gaidilaagrites.  Aga paradoksaalselt on väliseestluse missioon ehk raison d'etre muutunud möödunud 20 aasta jooksul hoopis udusemaks.